તારીખ આઠ નવેમ્બર ૨૦૧૬ના રોજ સાંજે આઠેક વાગ્યે વડાપ્રધાન નરેન્દ્ર મોદીએ પોતાના લાંબા સંબોધનમાં ઉપર મુજબની વાત કરી હતી. તેમના સંબોધનમાં જાહેરાત હતી કે આજ મધ્યરાત્રિથી જ રુ.પાંચસો અને એક હજારની ચલણી નોટો ચલણમાંથી કાયદેસર રીતે રદ કરવામાં આવી છે. સાથે બીજા પણ કેટલાક નિયમો જાહેર કરવામાં આવ્યા હતા. જેમ કે, ૧૦ નવેમ્બર ૨૦૧૬થી ૨૪ નવેમ્બર ૨૦૧૬ સુધી રુપિયા ૪ હજારની મર્યાદામાં રુ.૫૦૦ અને ૧૦૦૦ની નોટ બેંકમાં બદલાવી શકાશે. બેંકમાંથી ઉપાડની મહત્તમ મર્યાદા રુ. ૪ હજાર અને એટીએમથી રુ. ૨ હજાર ઉપાડી શકાશે. શરુઆતમાં બેંક અકાઉન્ટમાંથી એક દિવસમાં રુ. ૧૦ હજાર અને અઠવાડિયે રુ. ૨૦ હજાર ઉપાડની મહત્તમ મર્યાદા રહેશે. ચેક, ડિમાન્ડ ડ્રાફ્ટ, ક્રેડિટ કાર્ડ, ડેબિટ કાર્ડ દ્વારા થતા વ્યવહારોમાં કોઈ ફેરફાર નહીં કરાય. નોટબંધીને એક વર્ષ થવા આવ્યું છે ત્યારે યાદ આવે છે એ દિવસો..